Nech už mám jedenásť!
Date: 2024-10-08T21:35:16+00:00
Description: Konečne má Kika desať! Lenže NIČ nie je, ako by si želala: Bobino nie je jej pes, nemá žiadnu mačku a všetci okolo nej sú zrazu nejakí DIVNÍ. Hlavne Oliver! Keď zahlási tú šokujúcu správu, svet sa jej TOTÁLNE otočí hore nohami. Kika je ako ty, obyčajné dievča z obyčajnej školy, ktoré miluje zvieratá, má super veľkého a otravného malého brata a hlavne najskvelejšie kamošky na svete.

Nech už mám

jedenásť!

Vyšlo aj v tlačovej podobe

Objednať môžete na

www.albatrosmedia.sk

Zuzana Štelbaská

Nech už mám jedenásť! – e-kniha

Copyright © Albatros Media a. s., 2024

Všetky práva vyhradené.

Žiadna časť tejto publikácie nesmie byť rozširovaná

bez písomného súhlasu majiteľov práv.

1. 4. 2023, sobota

MÁM DESAŤ!!!

Dnes bol ÚPLNE NAJVIAC MAXI MEGA SUPER DEŇ!!!

Tak ako som chcela, boli sme všetci v útulku aj s Bobinom, s rodičmi, so Sárou, s jej mamkou, Lujzou a Badym, prišli Majo s Tedym a Ďuri, ktorý sa TOTÁLNE vyjašil s Edym. Keď ich ocko sledoval, dokonca vyhlásil: „Edy by bol psík presne preňho! Možno by sme mohli porozmýšľať, či si ho nevezmeme.“ Lenže ja som sa na ocka STRAŠNE krivo kukla, lebo, HALOOO , Bobino tu bol skôr a je to psík PRESNE pre mňa a toho mi NIKDY NECHCEL DOVOLIŤ!!! Ockovi asi došlo, čo povedal, lebo sa hneď vrhol na Bobina, že aj on je dobrý psík, takže sme sa všetci upokojili.

Je však pravda, že keď sme šli domov, Ďuri za Edym STRAŠNE reval a mamka s ockom robili všetko, aby ho nejako utíšili, ale nešlo im to. Tak som Ďurimu nasľubovala, že keď podrastie, bude chodiť do útulku s nami, a konečne sklapol.

Celá oslava bola presne taká, akú som chcela. Bolo krásne počasie, aj keď dosť zima, ale bolo nám to jedno, lebo sme zjedli celú tortu, vypili všetky limonády, zabavili sme sa, prešli sme sa a boli sme TOTÁLNE ŠŤASTNÍ .

2. 4. 2023, nedeľa

Čo som dostala na narodky:

NOVÝ MOBIL!!!

Dedkovia a babky mi poslali KOPU PRACHOV!!! Spolu až 200 EUR , nikdy som toľko peňazí pokope ani nevidela! SOM BOHATÁÁÁ!!!

Džidžiny mi spravili NENORMÁLNY darček – rozbaľovacie škatule, pričom v jednej obrovskej bolo schovaných ďalších asi tridsať menších, takže som len TRHALA papier a hrozne sme sa smiali, kým som došla na koniec. A tam bol KUFRÍK S GÉLOVÝMI FIXKAMI!!! Džidžiny PRESNE vedia, čo milujem, sú to úplne NAJ-NAJ-NAJ kamošky!!!

Ďuri mi nakreslil obrázok dvoch pokémonov, ako sa režú do krvi. To je na narodky úplne vhodná téma, preto sme, samozrejme, všetci chytili hysák a Ďuri sa rozreval.

Strýkovci mi poslali voňavú kozmetiku: penu do kúpeľa, telové mlieko a sladký jahodový balzam na pery, MŇAM!

Majo mi sľuboval prekvapko a nesklamal. Vyrobil mi DESAŤ kupónov s ponukou prác, ktoré pre mňa tento rok urobí, keď to budem potrebovať – stačí, keď mu ten kupón prinesiem:

– trikrát UPRACE IZBU ,

– trikrát POVYSÁVA BYT ,

– dvakrát mi SPRAVÍ DESIATU ,

– raz ma vezme, KAM BUDEM CHCIEŤ ,

– a raz mi pomôže VYMYSLIEŤ VÝHOVORKU , keď sa budem potrebovať niekde uliať.

To posledné sa mamke ani ockovi veľmi nepáčilo, ale čo na tom, je to DARČEK a oni s tým NEMÔŽU NIČ SPRAVIŤ , HEHEHE!

Úplne na konci celej blahoželačky ku mne prišla mamka a podala mi ešte jeden balíček. Nechápala som, prečo mi ho nedala spolu s mobilom, ale ona ma len poprosila, nech ho rozbalím, až keď budem sama, a rozhodnem sa, čo s ním urobím.

Dostala som NOVUČKÝ KRÁSNY DENNÍK , do ktorého si môžem písať o všetkom, čo sa mi stane. Pamätám sa, aká som bola zdutá, keď som denník dostala minulý rok. Lenže už mám DESAŤ! Písať doň bude teraz niečo ÚPLNE INÉ . Som totiž NENORMÁLNE ZVEDAVÁ , čo mi tento rok prinesie.

3. 4. 2023, pondelok

MAŤ NARODKY JE STRAŠNE SMUTNÉ!!!

Po víkende, keď všetci riešili len mňa a že už mám desať, som prišla do školy a tam to neriešil VÔBEC NIKTO! A čo je najhoršie, TOTÁLNE NIČ SA NEZMENILO!!!

Čakala som, že keď budem mať desať, veci budú nejako iné. Lenže nie sú.

Oliver sa so mnou stále NEBAVÍ .

Ema na nás kuká ako HLADNÁ SOVA .

A Viki s Miou sú rovnako hnusné ako minulý týždeň.

OTRAVA!!! NECH UŽ MÁM JEDENÁSŤ!!!

4. 4. 2023, utorok

POZAJTRA SÚ PRÁZDNINY!

Toto na škole milujem. Prídete v pondelok, nejako to prežijete, a keď učka v utorok zahlási, že od štvrtka sú prázdniny, tak viete, že sa treba len nejako premotať v stredu a je VYBAVENÉ!

5. 4. 2023, streda

Lujza sa dnes počas veľkej prestávky rozplakala, že s nami cez prázdniny nebude. Jej mamka NEZNÁŠA Veľkú noc. Myslí si o nej, že je to pripečený sviatok, ktorý ženy musia len pretrpieť. Takže sa už včera balili a pôjdu na veľkonočnú lyžovačku kdesi do Talianska. Akože, Lujza sa nemá čo sťažovať. Sára nechodí vôbec nikam a my tiež iba občas. Minulý rok bola Veľká noc DIVNÁ . A ja vlastne ani neviem, aké máme tento rok plány. Musím sa spýtať mamky. Aj keď mám už DESAŤ , NIKTO so mnou v rodine STÁLE NIČ NERIEŠI!!!

6. 4. 2023, štvrtok, ZAČIATOK VEĽKONOČNÝCH PRÁZDNIN

KATASTROFA!!! NEMÁ KTO OSTAŤ S BOBINOM!!!

Strašne sme sa s Oliverom pohádali. Nie tak naozaj, iba cez správy v mobile, ale bolo to HROZNÉ!

On si myslel, že cez prázdniny budem s Bobinom ja, lebo oni tiež idú preč.

Lenže mne rodičia zahlásili, že ideme na TRI DNI k strýkovcom a BOBINO BUDE SÁM!!!

Oliver sa TOTÁLNE urazil a napísal, že sa Bobino na mňa nemôže vôbec spoľahnúť, na čo som sa rozrevala, lebo je to asi PRAVDA .

7. 4. 2023, VEĽKONOČNÝ PIATOK

SÁRA JE ÚPLNE NAJLEPŠIA A VÔBEC NEVIEM, ČO BY SOM BEZ NEJ ROBILA!

Sme u strýkovcov. Je tu hrozne. Oni majú byt akurát tak pre nich troch s Koňom a my ostatní spíme tam, kde je nejaké voľné miesto. Nerada sem chodím. Stále do mňa niekto naráža a kope ma v spánku.

Jediná dobrá správa je, že Sára sa postará o Bobina. Keď bude stíhať, vezme ho aj na prechádzku. No hlavne mu každý deň pôjde dať vodu a granuly. Nechápem ľudí, ktorí nemajú kamošov. Bez nich sa vlastne vôbec ani NEDÁ ŽIŤ!

8. 4. 2023, VEĽKONOČNÁ SOBOTA

OTRASNÝ DEŇ!

Od rána prší, stále je hrozná zima, všetko je zavreté, nikam sa nedá ísť, trčíme tu ako TRAKTOR V BAHNE a nemám čo robiť! Majo je V JEDNOM KUSE na mobile s Tedym, rodičia sa zavreli do obývačky a CELÝ DEŇ sa tam rehocú, NEVIEM NA ČOM, a Ďuri s Koňom kukajú do akvárka na chodbe. Na mňa nemá nikto čas. Lujza je na svahu a Sára nestíha, lebo venčí a kŕmi psy. Na chvíľu som sa pridala k malým chalanom a čumela do akvárka s nimi. Zrazu sa ozval Koňo:

„Aj včera som sa pozeral na rybky. Všetky sa bláznili, len jedna bola smutná.“

„Ako vieš, že bola smutná?“ spýtala som sa.

A ten mudrlant vyhlásil: „Vieš, mala taký smutný hlas.“

AAAAAAAAAAAAAAAAAAA!!!

9. 4. 2023, VEĽKONOČNÁ NEDEĽA

NEZNÁŠAM TAKÉ PRÁZDNINY!

Nič sa nestalo, nikam sme nešli, nič sme nezažili, nikoho nestretli, nič som neurobila.

Už sme doma. Strýkovci majú od zajtra iný program. Chcela som ísť hneď za Bobinom, ale ocko zahlásil, že už je neskoro, takže mi pokazil ešte aj tú JEDINÚ vec, na ktorú som sa mohla tešiť!

VRRRRRRRRRRRR!!!

10. 4. 2023, VEĽKONOČNÝ PONDELOK

TOTÁLNE SOM SA ZABUDLA ZOBUDIŤ!

Ešte je len ráno a už mi ocko oblial POL POSTELE! A Majo ma šmaril do ľadovej sprchy! Ešteže Ďuri je nemehlo, a keď na mňa chcel vychrstnúť pohár vody, oblial ocka. TAK MU TREBA! NEZNÁŠAM VEĽKÚ NOC!!!

11. 4. 2023, utorok, KONIEC VEĽKONOČNÝCH PRÁZDNIN

MILUJEM VEĽKÚ NOC!!!

Včera sa všetko TOTÁLNE otočilo! Sára sa vypýtala k nám a mali sme v pláne prežiť deň s Bobinom a Edym. Lenže cestou stretla Olivera, ktorý mal Bobina na vôdzke a bol na ceste k nám aj s Janom a so Samom. Boli vyzbrojení vodnými pištoľami, takže Sára hneď volala, nech nejaké pozháňam. Majo vyhrabal staré pištole kdesi z druhej dimenzie našej skrine a pomohol mi zniesť dolu aj dve vedrá vody, aby sme ich mohli nabíjať. Majo je proste SUPER brat.

BOLA TO NAJLEPŠIA VODNÁ NAHÁŇAČKA!!!

Asi som sa v živote toľko nesmiala!!!

Skoro som sa od smiechu nevedela nadýchnuť!

Domov sme šli všetci TOTÁLNE mokrí. A čo bolo najlepšie, OLIVER SA SO MNOU KONEČNE ZASE BAVÍ! Aj teraz sa chystám za ním a za Bobinom, o hodinu sa máme stretnúť aj so Sárou a s Edym. SOM ZVEDAVÁ, AKO TO DOPADNE!!!

12. 4. 2023, streda

TOTÁLNE ŠOKY!!!!!!!!!!!!!!!!!!!!!!!!!!!!!!!

Oliver sa bude SŤAHOVAŤ!!!!!!!!!!!!!!!!!

Vraj jeho ocko dostal prácu v inom meste, teraz cez Veľkú noc sa tam boli pozrieť a tiež riešili, kde budú bývať, a ja som úplne stratila reč! Lebo keď sa odsťahujú, tak ČO BUDE S BOBINOM???????????????????????????????????????????????????????????????????????

13. 4. 2023, štvrtok

Učka ma dnes na etike vyvolala, aby som povedala niečo o tom, prečo je dôležité pekne sa správať k zvieratám. Lenže mne od včera napadajú samé hrozné veci, čo bude s Bobinom, takže som nepovedala nič, aby som sa náhodou pred triedou nerozrevala.

14. 4. 2023, piatok

OLIVER JE HROZNÝ!

Dnes som za ním bola, aby mi povedal, čo bude s Bobinom.

Zhúkol po mne, že on NEVIE ani to, čo bude S NÍM , a že som OTRASNÁ , lebo ma zaujíma LEN TEN PES , ale VÔBEC ma netrápi, že sa sťahuje AJ ON . A ešte, že sa nesťahujú už ZAJTRA a že zo VŠETKÉHO robím len DRÁMU!

Dupla som nohou a povedala mu, že mi je JEDNO , čo bude s ním, kým bude jemu JEDNO , čo bude s BOBINOM!!!

15. 4. 2023, sobota

ZASE SÚ Z NÁS S OLIVEROM NEPRIATELIA!!!

Ráno som šla po Bobina, aby som ho vzala na cvičák, ale Oliver s ním práve vychádzal z brány. Bobinko bol STRAŠNE šťastný, že ma vidí. Trhal sa za mnou, štekal a zavýjal, ale Oliver do mňa len vrazil a prskol: „Uhni!“ A šiel s ním na cvičák on!!!

16. 4. 2023, nedeľa

Konečne sme sa stretli všetky Džidžiny. Nevideli sme sa od prázdnin. Tých pár dní v škole nestálo za reč. Všetky videli, že som MIMO pre tú správu o Oliverovom sťahovaní.

„Vôbec neviem, čo mám robiť,“ fňukala som.

„A vieš, čo vlastne bude s Bobinom?“ spýtala sa Lujza, ktorá bola v úplnom šoku, pretože ju táto správa totálne minula a dozvedela sa ju len teraz.

„Veď to, že NEVIEM! “ zvolala som zúfalo. „Neviem, či si ho vezmú so sebou, alebo ho niekomu dajú, alebo pôjde znova do útulku!“

„Neboj, veď sa oňho postaráme,“ hlesla Sára ticho. Asi si myslela, že ma to poteší, ale mne pri predstave Bobina za mrežami úplne stislo hrdlo. Vypúlila som oči a potom sa zo mňa vyvalila slzavá rieka.

17. 4. 2023, pondelok

Oliver sa ani dnes so mnou nebavil. Sára mi povedala, že trénerka na cvičáku sa na mňa pýtala. Prednedávnom chcela vedieť, či by som s Bobinom nechodila na tie nové tréningy, aby mohol liečiť ľudí. Stále zabúdam, ako sa to volá. Nejaký kanister, či čo. Lenže ja ani netuším, či ma Oliver ešte niekedy vôbec k Bobinovi PUSTÍ!

18. 4. 2023, utorok

VŠETKO SA KAŠLE VIAC A VIAC!!!

Keď som dnes prišla domov skôr, pretože som nebola na agility, LEBO OLIVER , mamka na mňa bez prípravy vybafla: „Prečo si nebola na tréningu s Bobinom? Ani včera si za ním nešla. Ani cez víkend. Stalo sa niečo?“

Stisla som pery. Mamka aj ocko určite vedia, že Oliver sa sťahuje preč. Síce nevedia, že sme zase pohádaní, lenže tu nejde o nás, ale o BOBINA .

„Kika, ty sa so mnou nerozprávaš?“ nevzdávala to mamka.

Našpúlila som ústa, akože idem niečo povedať, ale keďže sa pre to všetko hnevám aj na ňu a na ocka, tak som len zaškrípala zubami.

Jedným okom som po nej kukala a dobre som si všimla, ako urobila tú svoju grimasu, po ktorej zvyčajne povie niečo strašne výchovné. Ibaže teraz z nej vypadlo nahnevané: „Rozhovor sa robí tak, že jeden sa pýta a druhý odpovie. Keď budeš mať záujem sa to naučiť, skúsime to znova.“

Takže som V TOTÁLNOM KELI! Nestačí, že sa neviem udobriť s Oliverom. Ešte si to pokašlem aj u MAMKY!!!

19. 4. 2023, streda

VÝTVARNÁ JE AKO DAR Z NEBA!

Ališa nám dnes rozdala hlinu a robili sme sochy. Síce chcela, aby sme modelovali čosi podľa jej vzoru, nejaké vtáčie kŕmidlo, ale každý si aj tak spravil, čo chcel. Vymodelovala som Bobina a Džidžiho. VEĽMI by som si priala, aby som mohla bývať niekde v domčeku, kde by mal Bobino dosť miesta a Džidži nejaký múrik, na ktorom by sa mohol vyhrievať. Boli by sme tam len my traja a žiadni Oliverovia ani naštvané mamky. Kúsok hliny mi ešte ostal, spravila som z neho kocku a na každú stranu som vyryla šifru:

NNK (navždy naj kamošky)

DŽ (Džidži)

BBN (Bobino)

R (rodina)

Srdce (s každým novým človekom a zvieraťom narastie)

Dom (tajný sen)

Nech by kocka pristála na hocakej strane, vždy ma to poteší. Ani neviem prečo, ale dnešná výtvarná sa mi NENORMÁLNE páčila.

20. 4. 2023, štvrtok

VŠETKO JE INAK!!!

Mamka ma dnes čakala po plaveckom tréningu a už z diaľky som videla, že mi chce niečo povedať. Je to až NESKUTOČNÉ , ako poznám VŠETKY jej výrazy.

„Volala som s Oliverovou mamou,“ povedala. Stuhla som. „Nechceš mi niečo povedať?“

Namiesto odpovede som len mykla plecom.

„Vedela si o tom, že sa budú sťahovať?“

Prikývla som.

„Prečo si mi to nepovedala?“

Mykla som druhým plecom.

„Kika, my sme to s ockom vôbec netušili!“

Vypleštila som na ňu oči. Mamka sa rozosmiala.

„Stále si myslím, že v rozhovore by mali rozprávať dvaja, a nie iba jeden.“

„Ty si to nevedela?“ spýtala som sa pre istotu ešte raz.

„Nie, nevedela. Odkiaľ som to mala vedieť? Ty si mi nič nepovedala a s Oliverovou mamkou nie sme zase také kamošky, aby mi to zavolala a oznámila. Vraj ste sa preto s Oliverom pohádali.“

„No…“ Sklopila som oči. „Pohádali.“

„A prečo, prosím ťa?“

„Lebo mi nechcel povedať, čo bude s Bobinom!“

„Kika,“ vzdychla si mamka a pohladila ma po vlasoch. „Oliverova rodina zatiaľ ešte nemá celkom jasno ani kedy, ani na ako dlho sa budú sťahovať. A Olivera sa dotklo, že ťa zaujímal len Bobino a on, ako tvoj kamoš, ostal úplne bez povšimnutia.“

„Asi hej…“ šepla som. No nebolo to ASI . Bolo to ÚPLNE – HEJ, KAŠLEM NA TEBA, OLIVER. Niekedy asi nie som veľmi dobrá kamoška.

21. 4. 2023, piatok

NAOZAJ SOM STRAŠNE VEĽMI CHCELA ÍSŤ ZA OLIVEROM!!!

Lenže povedať PREPÁČ je HROZNE ŤAŽKÉ!

22. 4. 2023, sobota

Už zase nemôžem spať. Je pol šiestej ráno. VEĽMI chcem ísť za Bobinom! Okolo mňa všetci spia. Ďuri chrápe ako starý dedo. Asi zase v škôlke niečo chytil. Chodia tam samé chrchľavé deti a on má potom tiež sople až po kolená. Rozhodujem sa, či mám, alebo nemám ísť za Bobinom, čo by znamenalo, že sa ASI stretnem aj s Oliverom.

Je pol siedmej. Mamka už vstala. Aj za ňou sa bojím ísť, aby mi nehovorila, že mám ísť za Oliverom.

Pol ôsmej. Som strašne hladná. Ak chcem stihnúť raňajky aj cvičák, UŽ MUSÍM VSTAŤ!!!

23. 4. 2023, nedeľa

BOBINA NIKOMU NEDÁM!!! A OLIVER JE HNUSÁK HNUSNÝ!!!

Včera som nakoniec po Bobina išla. Nabrala som všetku odvahu, rýchlo som do seba hodila raňajky a hnala som sa k Oliverovi. Dúfala som, že ho nestretnem. Že mi Bobina dá jeho mamka a pôjdem s ním na cvičák.

Lenže keď som k nim dorazila, Oliver bol už pred domom, vychystaný, že ho na cvičák berie on.

„Ahoj,“ prihovorila som sa mu.

„Čo chceš?“ odvrkol.

„Chcela by som vziať Bobina na cvičák,“ povedala som.

„Netreba,“ štekol. „Beriem ho ja.“

„Ale povedal si, že s ním mám cvičiť ja…“

„No už netreba. Budem s ním chodiť sám. Aspoň dokým je to ešte NÁŠ pes.“

Vytreštila som naňho oči. „A prečo by nebol váš pes?“ opýtala som sa.

„ČO ŤA JE DO TOHO?“ zhúkol po mne. Potom Bobina strašne škaredo potiahol za obojok, až zakňučal, a hnal sa s ním preč. Mňa tam nechal stáť, a keď som sa na nich pozerala, TOTÁLNE som sa zase rozrevala.

24. 4. 2023, pondelok

MAJO JE KÚZELNÍK, A NECH MA NIEKTO PRESVEDČÍ, ŽE NIE!!!

Majo ma dnes po vyučku čakal pred školou. V pondelok mám dovolené chodiť sama domov. Zvyčajne by som sa šla prezliecť a potom po Bobina, ale Majo zahlásil, že po Bobina ideme hneď a spolu.

„Šibe ti?“ vypadlo zo mňa. „Ja tam nejdem. Ani náhodou!“

„Vy dvaja s Oliverom ste nepoučiteľní,“ smial sa. „Namiesto toho, aby ste si navzájom pomohli, ste na seba protivní. A pritom sa máte radi.“

„NEZNÁŠAM HO!“ skríkla som.

„Jasné,“ vyhlásil Majo a vyvrátil oči ako OTRAVNÝ DOSPELÁK .

„Nikam nejdem!“ zasyčala som znova a otočila som sa smerom k nášmu paneláku.

Majo ma však schmatol za mikinu a pritiahol k sebe. „S vami dvoma je to FURT TO ISTÉ DOOKOLA! Keď sa viete pohádať, máte sa vedieť aj udobriť. A keď nie kvôli sebe, tak aspoň kvôli Bobinovi!“

Ukázalo sa, že podobnú scénu zažil aj Oliver, lebo na polceste k nim domov sme stretli Tedyho, ako ho za mikinu ťahá smerom k nám – úplne rovnako, ako Majo ťahal mňa.

„Dokedy chceš byť na ňu hnusný?“ zhučal po Oliverovi. Oliver na mňa naštvane zazeral.

„A ty? Dokedy chceš, aby ste boli pohádaní?“ zatriasol mnou Majo.

Tedy sa rozrehotal. „Šak už sa udobrite! Kto sa má na to kukať?“

Oliver sa vzoprel, vytrhol sa Tedymu a zrúkol: „Dajte mi pokoj! Čo ma tu vláčiš jak VRECE ZEMIAKOV? “ Tedy ho znova schmatol, aby mu neušiel, ale ja som k nemu priskočila a vytrhla som mu Oliverovu mikinu z rúk.

„Daj mu pokoj!“ zjačala som. „Čo nás nenecháte?“

A keď ma chcel Majo stiahnuť nazad, Oliver doňho strčil. „Nechaj ju! Staráte sa do nás, jak keby sme boli MALÉ DETI! “

Keď to vyslovil, Majo s Tedym chytili úplný HYSÁK . Akože, NECHÁPEM PREČO!!!

„Poďme,“ hlesol ku mne Oliver. „Bobino čaká.“

Pridala som sa k nemu a BOBINA SME VYVENČILI SPOLU .

Až doma mi došlo, že nebyť Maja, asi by sme s Oliverom boli pohádaní už NAVEKY .

25. 4. 2023, utorok

KONEČNE AGILITY!!!

Samozrejme, Madlenka si neodpustila blbé poznámky a riadne mi naložila za to, že som sa dlhšie neukázala na tréningu. Akože, AJ JA ŤA RADA VIDÍM, MADLEN!!!

Bobinko bol taký hotový z toho, že sme zase spolu, že mi dalo riadne zabrať, aby som ho donútila sústrediť sa. Aj keď ma to dosť hnevalo, musela som priznať, že Bobinovi prospeli cvičáky s Oliverom. Je super, že aj keď sme boli pohádaní a bol na mňa hnusný, šiel s Bobinkom cvičiť. Konečne vidno, ako Bobino chápe, že keď mu dám nejaký povel, tak to má urobiť a potom spraviť ďalšiu a ďalšiu vec, až kým nedobehneme celkom na koniec dráhy. A že až tam sa môže vyjašiť a dostane niečo dobré za odmenu. Predtým chcel odmenu po každej prekážke. Teraz aj Madlen videla, aký sme urobili POKROK .

Akurát, že celá jej pochvala sa zmestila do jedinej vety: „Ešteže tak.“

Madlen si asi VÔBEC neuvedomuje, aké STRAŠNE ŤAŽKÉ je niekoho VYCHOVAŤ!!!

26. 4. 2023, streda

NECHÁPEM, ČO MAJÚ DOSPELÍ FURT S TOU VÝCHOVOU!!!

Dnes sme mali na obed mäso a varené zemiaky a dajaká nová učka z druhého stupňa, ktorú nepoznáme, išla okolo nášho stola. Pri stole sme sedeli všetky tri Džidžiny a ona si všimla, že jeme len vidličkami. Akože, Lujza predtým vždy používala aj nôž, ale ja v škole nikdy, a odkedy sa k nám pridala Sára, prestala nôž používať aj ona, takže Lujze neostávalo iné, len sa k beznožíkovému jedeniu pripojiť tiež. „Čo ste NEANDERTÁLKY? “ zhučala po nás učka. „Na stole máte aj nôž, už aj ho začnite používať! Ako vás to doma VYCHOVALI? “

„Myslíte tento nožík?“ Ukázala som jej môj nôž, ktorý bol na konci ohnutý, lebo nejaké iné nevychované decko ním asi rylo niekde v kameňolome.

„Zabudla si povedať: tento nožík, PROSÍM! Základná výchova – prosím a ďakujem! Nič z toho neovládate!“ jačala učka, až stíchla celá jedáleň. Našťastie sa potom pohla ďalej a sadla si k vedľajšiemu stolu.

Otočila som sa k Džidžinám, napichla som zemiak na vidličku a spýtala som sa ich: „Môžem si, PROSÍM , tento zemiak celý strčiť do huby? ĎAKUJEM! “

Všetky tri sme sa nahlas rozrehotali, lenže učka nás počula a dostali sme poznámku, že sme NEVYCHOVANÉ .

Ocko doma hrozne vystrájal, či mi preskočilo, a mamka gúľala očami, či mi je toto treba. Tak som im povedala, že VÔBEC nemajú zmysel pre humor, na čo ocko zahlásil, že tá poznámka je ešte málo a vraj si pre svoju neskutočnú drzosť koledujem o PROBLÉM!

Takže PARDOOON , milá pani nová učka, my nie sme len NEVYCHOVANÉ , ale ešte aj DRZÉ!!!

27. 4. 2023, štvrtok

OLIVER ZASE PAKTUJE S EMOU!!!

Dnes cez veľkú prestávku došla Ema za Oliverom a čosi s ním riešila. Odkedy vyšlo najavo, že Ema šikanovala Sáru a že bola so svojím šibnutým bratom v partii, ktorá bila deti a nakrúcala si ich pritom na mobil, nikto sa s ňou nebavil. Jej brat je niekde v nejakom prevýchovnom centre, či čo, ale Emu šupli nazad do našej triedy. DO TEJ ISTEJ TRIEDY, DO KTOREJ CHODÍ TÁ ISTÁ SÁRA, KTOREJ ROBILA ZO ŽIVOTA PEKLO!!!!!!!!!!!

Akože, niekedy tie dospelácke rozumy nepochopím.

A Oliver namiesto toho, aby držal s nami, ľutuje Emu za to, že ostala na všetko sama.

Akože, NA TO MALA MYSLIEŤ PREDTÝM, NEŽ ROBILA TIE HNUSNÉ VECI SÁRE!

28. 4. 2023, piatok

OLIVEROVI ASI PRESKOČILO!!!

Prišiel sa ma spýtať, či by sme nevzali Emu so sebou v sobotu na cvičák.

„Šibe ti?“ zhúkla som po ňom. „Na cvičáku bude aj Sára, a to akože máme byť všetci teraz jedna veľká šťastná rodina?“

Oliver vykrivil ústa a zavrčal: „Len som sa spýtal.“

NORMÁLNE MU HRABE!!!

29. 4. 2023, sobota

NESKUTOČNÉ!!!

Keď som ráno prišla po Bobina, skoro ma VYSTRELO! Pred bránou už stála nastúpená Ema a čakala na Olivera!!! Najprv som sa zastavila a rozmýšľala som, či mám vôbec ísť ďalej, lebo prísť pred bránu znamenalo, že sa jej musím pozdraviť a niečo povedať, a TO NEPRICHÁDZALO DO ÚVAHY!!! Ema u mňa TOTÁLNE skončila po tom všetkom, čo robila Sáre.

Lenže Ema si ma všimla, a keď videla, že stojím a nehýbem sa, odišla preč. Až keď bola za rohom, pohla som sa a Oliverova mamka mi dala Bobina. Olivera nikde nebolo, takže sme normálne šli na cvičák.

A OLIVER TAM PRIŠIEL ZA NAMI AJ S EMOU!!!!!!!!!!!!!!!!!

STRAŠNE SOM SA HNEVALA NA OLIVERA!

30. 4. 2023, nedeľa

2. 5. 2023, utorok

„Edy.“

Table of Contents

1. 4. 2023, sobota

2. 4. 2023, nedeľa

3. 4. 2023, pondelok

4. 4. 2023, utorok

5. 4. 2023, streda

6. 4. 2023, štvrtok, ZAČIATOK VEĽKONOČNÝCH PRÁZDNIN

7. 4. 2023, VEĽKONOČNÝ PIATOK

8. 4. 2023, VEĽKONOČNÁ SOBOTA

9. 4. 2023, VEĽKONOČNÁ NEDEĽA

10. 4. 2023, VEĽKONOČNÝ PONDELOK

11. 4. 2023, utorok, KONIEC VEĽKONOČNÝCH PRÁZDNIN

12. 4. 2023, streda

13. 4. 2023, štvrtok

14. 4. 2023, piatok

15. 4. 2023, sobota

16. 4. 2023, nedeľa

17. 4. 2023, pondelok

18. 4. 2023, utorok

19. 4. 2023, streda

20. 4. 2023, štvrtok

21. 4. 2023, piatok

22. 4. 2023, sobota

23. 4. 2023, nedeľa

24. 4. 2023, pondelok

25. 4. 2023, utorok

26. 4. 2023, streda

27. 4. 2023, štvrtok

28. 4. 2023, piatok

29. 4. 2023, sobota

30. 4. 2023, nedeľa

1. 5. 2023, pondelok, SVIATOK PRÁCE

2. 5. 2023, utorok

3. 5. 2023, streda

4. 5. 2023, štvrtok

5. 5. 2023, piatok

6. 5. 2023, sobota, CHATA NA KONCI SVETA

7. 5. 2023, nedeľa, CHATA NA KONCI SVETA

8. 5. 2023, pondelok, ŠTÁTNY SVIATOK, CHATA NA KONCI SVETA

9. 5. 2023, utorok

10. 5. 2023, streda

11. 5. 2023, štvrtok

12. 5. 2023, piatok

13. 5. 2023, sobota

14. 5. 2023, nedeľa

15. 5. 2023, pondelok

16. 5. 2023, utorok

17. 5. 2023, streda

18. 5. 2023, štvrtok

19. 5. 2023, piatok

20. 5. 2023, sobota

21. 5. 2023, nedeľa

22. 5. 2023, pondelok

23. 5. 2023, utorok

24. 5. 2023, streda

25. 5. 2023, štvrtok

26. 5. 2023, piatok

27. 5. 2023, sobota

28. 5. 2023, nedeľa

29. 5. 2023, pondelok

30. 5. 2023, utorok

31. 5. 2023, streda

1. 6. 2023, štvrtok, DEŇ DETÍ

2. 6. 2023, piatok

3. 6. 2023, sobota

4. 6. 2023, nedeľa

5. 6. 2023, pondelok

6. 6. 2023, utorok

7. 6. 2023, streda

8. 6. 2023, štvrtok

9. 6. 2023, piatok

10. 6. 2023, sobota

11. 6. 2023, nedeľa

12. 6. 2023, pondelok

13. 6. 2023, utorok

14. 6. 2023, streda

15. 6. 2023, štvrtok

16. 6. 2023, piatok

17. 6. 2023, sobota

18. 6. 2023, nedeľa

19. 6. 2023, pondelok

20. 6. 2023, utorok

21. 6. 2023, streda

22. 6. 2023, štvrtok

23. 6. 2023, piatok

24. 6. 2023, sobota

25. 6. 2023, nedeľa

26. 6. 2023, pondelok

27. 6. 2023, utorok

28. 6. 2023, streda

29. 6. 2023, štvrtok

30. 6. 2023, piatok

1. 7. 2023, sobota

2. 7. 2023, nedeľa

3. 7. – 12. 7. 2023, RODINNÁ DOVOLENKA PRI MORI

13. 7. 2023, štvrtok

14. 7. 2023, piatok

15. 7. 2023, sobota

16. 7. – 3. 8. 2023, PRÁZDNINY U BABIEK

4. 8. 2023, piatok

5. 8. 2023, sobota

6. 8. – 15. 8. 2023, TÁBOR

16. 8. 2023, streda

18. 8. 2023, piatok

20. 8. 2023, nedeľa

23. 8. 2023, streda

26. 8. 2023, sobota, ZAJTRA IDEME DOMOOOV!

28. 8. 2023, pondelok

30. 8. 2023, streda

1. 9. 2023, piatok

2. 9. 2023, sobota

3. 9. 2023, nedeľa

4. 9. 2023, pondelok

5. 9. 2023, utorok

7. 9. 2023, štvrtok

8. 9. 2023, piatok

9. 9. 2023, sobota

10. 9. 2023, nedeľa

11. 9. 2023, pondelok

12. 9. 2023, utorok

13. 9. 2023, streda

14. 9. 2023, štvrtok

15. 9. 2023, piatok, ŠTÁTNY SVIATOK

16. 9. 2023, sobota

17. 9. 2023, nedeľa

18. 9. 2023, pondelok

19. 9. 2023, utorok

20. 9. 2023, streda

21. 9. 2023, štvrtok

22. 9. 2023, piatok

23. 9. 2023, sobota

24. 9. 2023, nedeľa

25. 9. 2023, pondelok

26. 9. 2023, utorok

27. 9. 2023, streda

28. 9. 2023, štvrtok

29. 9. 2023, piatok

30. 9. 2023, sobota

1. 10. 2023, nedeľa

2. 10. 2023, pondelok

3. 10. 2023, utorok

4. 10. 2023, streda

5. 10. 2023, štvrtok

6. 10. 2023, piatok

8. 10. 2023, nedeľa

9. 10. 2023, pondelok

10. 10. 2023, utorok

11. 10. 2023, streda

12. 10. 2023, štvrtok

13. 10. 2023, piatok

14. 10. 2023, sobota

15. 10. 2023, nedeľa

16. 10. 2023, pondelok

17. 10. 2022, utorok

18. 10. 2023, streda

19. 10. 2023, štvrtok

20. 10. 2023, piatok

22. 10. 2023, nedeľa

23. 10. 2023, pondelok

24. 10. 2023, utorok

25. 10. 2023, streda

26. 10. 2023, štvrtok

27. 10. 2023, piatok

28. 10. 2023, sobota

2. 11. 2023, štvrtok

3. 11. 2023, piatok

4. 11. 2023, sobota

5. 11. 2023, nedeľa

6. 11. 2023, pondelok

7. 11. 2023, utorok

8. 11. 2023, streda

9. 11. 2023, štvrtok

10. 11. 2023, piatok

11. 11. 2023, sobota

12. 11. 2023, nedeľa

13. 11. 2023, pondelok

14. 11. 2023, utorok

15. 11. 2023, streda

16. 11. 2023, štvrtok

17. 11. 2023, piatok, DEŇ BOJA ZA SLOBODU A DEMOKRACIU, ŠTÁTNY SVIATOK

18. 11. 2023, sobota

19. 11. 2023, nedeľa

20. 11. 2023, pondelok

21. 11. 2023, utorok

22. 11. 2023, streda

23. 11. 2023, štvrtok

24. 11. 2023, piatok

25. 11. 2023, sobota

26. 11. 2023, nedeľa

27. 11. 2023, pondelok

28. 11. 2023, utorok

29. 11. 2023, streda

30. 11. 2023, štvrtok

1. 12. 2023, piatok

2. 12. 2023, sobota

3. 12. 2023, nedeľa

4. 12. 2023, pondelok

5. 12. 2023, utorok

6. 12. 2023, streda

7. 12. 2023, štvrtok

8. 12. 2023, piatok

9. 12. 2023, sobota

10. 12. 2023, nedeľa

11. 12. 2023, pondelok

12. 12. 2023, utorok

13. 12. 2023, streda

14. 12. 2023, štvrtok

15. 12. 2023, piatok

16. 12. 2023, sobota

17. 12. 2023, nedeľa

18. 12. 2023, pondelok

19. 12. 2023, utorok

20. 12. 2023, streda

21. 12. 2023, štvrtok

22. 12. 2023, piatok, VIANOČNÉ PRÁZDNINY

23. 12. 2023, sobota

24. 12. 2023, nedeľa, ŠTEDRÝ VEČER

25. 12. 2023, pondelok, PRVÝ SVIATOK VIANOČNÝ

26. 12. 2023, utorok, DRUHÝ SVIATOK VIANOČNÝ

27. 12. 2023, streda

28. 12. 2023, štvrtok

31. 12. 2023, nedeľa, SILVESTER

1. 1. 2024, pondelok, NOVÝ ROK

2. 1. 2024, utorok

3. 1. 2024, streda

7. 1. 2024, nedeľa, KONIEC PRÁZDNIN

8. 1. 2024, pondelok

9. 1. 2024, utorok

10. 1. 2024, streda

11. 1. 2024, štvrtok

12. 1. 2024, piatok

13. 1. 2024, sobota

14. 1. 2024, nedeľa

15. 1. 2024, pondelok

16. 1. 2024, utorok

17. 1. 2024, streda

18. 1. 2024, štvrtok

19. 1. 2024, piatok

20. 1. 2024, sobota

21. 1. 2024, nedeľa

22. 1. 2024, pondelok

23. 1. 2024, utorok

27. 1. 2024, sobota

28. 1. 2024, nedeľa

29. 1. 2024, pondelok

30. 1. 2024, utorok

31. 1. 2024, streda

1. 2. 2024, štvrtok

2. 2. 2024, piatok

3. 2. 2024, sobota

4. 2. 2024, nedeľa

5. 2. 2024, pondelok

6. 2. 2024, utorok

7. 2. 2024, streda

8. 2. 2024, štvrtok

9. 2. 2024, piatok

10. 2. 2024, sobota

11. 2. 2024, nedeľa

12. 2. 2024, pondelok

13. 2. 2024, utorok

14. 2. 2024, streda

15. 2. 2024, štvrtok

16. 2. 2024, piatok

17. 2. 2024, sobota

18. 2. 2024, nedeľa

19. 2. 2024, pondelok

20. 2. 2024, utorok

21. 2. 2024, streda

22. 2. 2024, štvrtok

23. 2. 2024, piatok

24. 2. 2024, sobota

25. 2. 2024, nedeľa

26. 2. 2024, pondelok

27. 2. 2024, utorok

28. 2. 2024, streda

29. 2. 2024, štvrtok

1. 3. 2024, piatok

2. 3. 2024, sobota

3. 3. 2024, nedeľa

4. 3. 2024, pondelok, ZAČIATOK JARNÝCH PRÁZDNIN

8. 3. 2024, piatok, KONIEC JARNÝCH PRÁZDNIN

9. 3. 2024, sobota

10. 3. 2024, nedeľa

11. 3. 2024, pondelok

12. 3. 2024, utorok

13. 3. 2024, streda

14. 3. 2024, štvrtok

15. 3. 2024, piatok

16. 3. 2024, sobota

17. 3. 2024, nedeľa

18. 3. 2024, pondelok

19. 3. 2024, utorok

20. 3. 2024, streda

21. 3. 2024, štvrtok

22. 3. 2024, piatok

23. 3. 2024, sobota

24. 3. 2024, nedeľa

25. 3. 2024, pondelok

26. 3. 2024, utorok

27. 3. 2024, streda

28. 3. 2024, štvrtok

29. 3. 2024, piatok

30. 3. 2024, sobota

31. 3. 2024, nedeľa

1. 4. 2024, pondelok